钦定古今图书集成/明伦汇编/氏族典/第162卷 > 韩擢
## 钦定古今图书集成/明伦汇编/氏族典/第162卷 > 韩擢

按《广东通志》：“擢，字叔捷，博罗人。登万历十四年进士，
除南户部主事，榷税北新关。历迁漳州知府，简讼宽
平。升四川按察副使，分部川西，廉静率属。会永宁土
酋牝鸡弄兵，中丞谓擢可服之，请进参政，改下南川
道治其事。乃单骑檄酋妇奢世统、世续数其罪，咸击
颡帖服。事竣恳归，中丞为请复故秩，上许之，归里。”